Na temelju članka 35. Zakona o predškolskom odgoju i obrazovanju ( Narodne novine br. 10/97., 107/07. i 94/13.), članka 9. stavak 1. podstavak 5. Pročišćenog teksta Statuta Dječjeg vrtića „Radost“ Novska ( Klasa:003-05/18-01-01, Ur.broj: 2176-68/18-04-04 od 31.01.2018.) Upravno vijeće Dječjeg vrtića „Radost“ Novska na sjednici održanoj 17.12. 2018. godine, uz prethodnu suglasnost Gradskog vijeća Grada Novske  ( Klasa:  601-02/18-01/3           Ur.broj:  2176/04-01-18-2 od 23.10.2018. )  donosi
IZMJENE I DOPUNE
P R A V I L N I K A
O UPISU DJECE U DJEČJI VRTIĆ „RADOST“ NOVSKA
I UVJETIMA I NAČINU OSTVARIVANJA PREDNOSTI PRI UPISU
Članak 1.
	U članku 4. iza stavka 1. dodaju se stavci 2., 3. i 4.  koji glase:
„ U novu pedagošku godinu se upisuje onoliko djece koliko se u tekućoj godini ispiše iz Vrtića, odnosno dok se ne popune postojeći kapaciteti Vrtića sukladno Državnom pedagoškom standardu predškolskog odgoja i obrazovanja i odluci o upisu.
   U jaslički program upisuje se dijete od navršenih godinu dana, a kao prag za upis uzima se dijete koje do 30. studenog tekuće godine navrši godinu dana.
   Upisi se provode na temelju odluke o upisima koju donosi Gradonačelnik Grada Novske na prijedlog Upravnog vijeća Vrtića .“
Dosadašnji stavci 2. i 3. postaju stavci 5. i 6. 
Članak 2.
U članku 5. stavku 3. iza riječi: „svake godine“ dodaju se riječi: „ i traju dva tjedna“.
     Iza stavka 3. dodaje se stavak 4. koji glasi: 
     „Zahtjev za upis može se podignuti u uredu pedagoga ili na internetskoj stranici Vrtića.
     Zahtjev za upis s pripadajućom dokumentacijom predaje se osobno u tajništvo vrtića ili u ured pedagoga.
     Uz ispunjeni zahtjev za upis djeteta u primarni program, roditelj obvezno prilaže:
	1. presliku djetetovog rodnog lista ili izvadak iz matice rođenih (bez obzira na datum izdavanja)
	2. potvrde o zaposlenju roditelja
	3. potvrdu MUP-a o prebivalištu djeteta
	4. preslik osobne iskaznice roditelja ili potvrda MUP-a o prebivalištu
	5. preslik cjepnog kartona djeteta 
            6. privola/suglasnost roditelja za objavu podataka
 Radi ostvarivanja prednosti pri upisu roditelj može uz zahtjev predati isprave kojima se dokazuje kriterij za ostvarivanje prednosti navedeni u članku 7.  Pravilnika.
	Roditelji koji upisuju dijete u program predškole uz ispunjeni zahtjev za upis djeteta obavezno prilaže:
1. presliku djetetovog rodnog lista ili izvadak  iz matice rođenih (bez obzira na datum izdavanja)
2. presliku cjepnog kartona djeteta.
Članak 3.
Članak 6. mijenja se i glasi:
„ Za provedbu upisa Upravno vijeće imenuje Komisiju za upis od najmanje tri člana iz reda članova Odgojiteljskog vijeća. Mandat članovima Komisije je jedna godina.
   Komisija provodi upis djece sukladno Pravilniku, a na temelju zaprimljene dokumentacije. 
   Po okončanju postupka upisa Komisija sastavlja Izvješće o upisima. 
   Na osnovu podnesenog Izvješća Upravno vijeće donosi prijedlog Odluke o upisu u Dječji vrtić za pedagošku godinu.
  Suglasnost za upis daje Gradsko vijeće Grada Novske. Nakon dobivene suglasnosti o upisu Komisija donosi Rješenje o upisu.“
Članak 4.
Iza članka 6. dodaje se članak 6 a. koji glasi:
„ Komisija o svom radu poslije redovitih prijava upisa sastavlja Izvješće koje sadrži slijedeće podatke:  mjesto i datum održavanja sjednice, podatke o prisutnim članovima, podatke o tijeku postupka, podatke o zaprimljenim zahtjevima, podatke o broju slobodnih mjesta, podatke o broju upisane djece, broj djece na listi čekanja.
   Izvješće se dostavlja ravnatelju i Upravnom vijeću vrtića.“
Članak 5.
 Iza članka 6 a. dodaje se članak 6 b. koji glasi:
„ O upisu se donosi Rješenje u skladu sa člankom 4. ovih izmjena i dopuna Pravilnika.
   Roditelji se obavještavaju o rezultatima upisa objavom Rješenja na oglasnoj ploči vrtića i internet stranici vrtića.“
Članak 6.
  Iza članka 6 b. dodaje se članak 6 c. koji glasi:
„ Protiv Rješenja roditelj ima pravo žalbe.
   Žalba se u pisanom obliku podnosi Upravnom vijeću vrtića u roku od 15 dana od dana donošenja Rješenja i objave na internet stranicama vrtića.
   Žalba ne odgađa upis novoupisane djece u program za koji je žalitelj predao Zahtjev za upis.
   Žalba ne odgađa provedu individualnih razgovora s roditeljima.“




Članak 7.
Iza članka 6 c. dodaje se članak 6 d. koji glasi:
„ Upravno vijeće vrtića ispituje  je li žalba dopuštena, pravodobna i izjavljena od ovlaštene osobe. Ako žalba nije dopuštena ili pravodobna ili izjavljena od ovlaštene osobe, odbacuje se rješenjem.
   Postupajući po žalbi Upravno vijeće vrtića može žalbu odbiti, odluku o upisu poništiti u cijelosti ili djelomično ju izmijeniti.
   Upravno vijeće vrtića o žalbi odlučuje rješenjem, a najkasnije u roku od 15 dana od dana predaje žalbe.“
Članak 8.
U članku 8.  u tabeli pod rednim brojem 2. „Djeca zaposlenih roditelja“, u koloni „Mjerila za bodovanje prednosti pri upisu“ umjesto „2 boda“ stavlja se : „ 10 bodova“; u tabeli pod rednim brojem 5. iza riječi „djeca“ dodaje se riječ „zaposlenih“.

Članak 9. 
U članku 16. na kraju stavka briše se točka i stavlja „  zarez “ te se dodaju riječi: „ i preslik cjepnog kartona.¨ 
Iza stavka 1. dodaju se novi stavci 2. i 3. koji glase:
	„ Roditelji ispisuju dijete iz Dječjeg vrtića pisanim Zahtjevom za ispis ( Ispisnica ).
O ispisu donosi se Rješenje.
Roditelj je dužan predati ispisnicu najkasnije 15 dana prije namjere prekida korištenja usluga Dječjeg vrtića.
Ispisnica se predaje u tajništvo vrtića.“
Članak 10.
Iza članka 16. dodaje se članak 16 a. koji glasi:
„ Dječji vrtić ispisuje dijete ako:
1. roditelji ne izvrše obvezu plaćanja usluga Dječjeg vrtića u roku 60 dana od dospijeća obveze,
2. dijete izostane iz Dječjeg vrtića duže od 60 dana, a roditelj nije izostanak opravdao u tom razdoblju,
3. roditelj na drugi način prekrši obveze utvrđene Ugovorom.

								Predsjednik Upravnog vijeća:
								_________________________
								/           Ivica  Vulić             /



Izmjene i dopune Pravilnika objavljene su na oglasnoj ploči vrtića i internetskoj stranici vrtića: www.radost-novska.hr dana 19.12. 2018. godine a stupile su na snagu  17.12. 2018. godine.

								_________________________
								/ Ljerka Vidaković, prof. /

	
